CELEX: 22021D0190
Language: el
Date: 2018-07-06 00:00:00
Title: Απόφαση της Μεικτής Επιτροπής του ΕΟΧ αριθ. 128/2018, της 6ης Ιουλίου 2018, για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2021/190]

25.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 67/10
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 128/2018
         της 6ης Ιουλίου 2018
         για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2021/190]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2018/353 της Επιτροπής, της 9ης Μαρτίου 2018, για τη διόρθωση του εκτελεστικού κανονισμού (ΕΕ) 2017/1145 της Επιτροπής σχετικά με την απόσυρση από την αγορά ορισμένων προσθέτων υλών ζωοτροφών που εγκρίθηκαν σύμφωνα με τις οδηγίες του Συμβουλίου 70/524/ΕΟΚ και 82/471/ΕΟΚ και για την κατάργηση των παρωχημένων διατάξεων για την έγκριση αυτών των προσθέτων υλών ζωοτροφών (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο εκτελεστικός κανονισμός (ΕΕ) 2018/353 αναφέρει ότι ο κανονισμός (ΕΚ) αριθ. 1443/2006 της Επιτροπής (2) καταργήθηκε εσφαλμένα. Δεδομένου ότι ο κανονισμός (ΕΚ) αριθ. 1443/2006 της Επιτροπής καταργήθηκε με την απόφαση της Μεικτής Επιτροπής του ΕΟΧ αριθ. 194/2017, πρέπει, συνεπώς, να ενσωματωθεί εκ νέου στη συμφωνία για τον ΕΟΧ.
                  
               
                     (3)
                  
                  
                     Ο εκτελεστικός κανονισμός (ΕΕ) 2018/353 καταργεί τον κανονισμό (ΕΚ) αριθ. 1459/2005 της Επιτροπής (3), ο οποίος έχει ενσωματωθεί στη συμφωνία ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ.
                  
               
                     (4)
                  
                  
                     Η παρούσα απόφαση αφορά νομοθεσία σχετική με ζωοτροφές. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ Ευρωπαϊκής Κοινότητας και Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
                  
               
                     (5)
                  
                  
                     Συνεπώς, το παράρτημα I της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το κεφάλαιο II του παραρτήματος I της συμφωνίας για τον ΕΟΧ τροποποιείται ως εξής:
            
                        1)
                     
                     
                        Μετά το σημείο 1οστ [κανονισμός (ΕΚ) αριθ. 1284/2006 της Επιτροπής] παρεμβάλλεται το ακόλουθο σημείο:
                        
                                    «1οζ.
                                 
                                 
                                    
                                       32006 R 1443: Κανονισμός (ΕΚ) αριθ. 1443/2006 της Επιτροπής, της 29ης Σεπτεμβρίου 2006, σχετικά με τις μόνιμες άδειες κυκλοφορίας για ορισμένες πρόσθετες ύλες ζωοτροφών και μια δεκαετή άδεια κυκλοφορίας για κοκκιδιοστατικό (ΕΕ L 271 της 30.9.2006, σ. 235), όπως τροποποιήθηκε με:
                                    
                                                —
                                             
                                             
                                                
                                                   32009 R 0887: Κανονισμός (ΕΚ) αριθ. 887/2009 της Επιτροπής της 25ης Σεπτεμβρίου 2009 (ΕΕ L 254 της 26.9.2009, σ. 68),
                                             
                                          
                                                —
                                             
                                             
                                                
                                                   32017 R 1145: Εκτελεστικός κανονισμός (ΕΕ) 2018/353 της Επιτροπής της 9ης Μαρτίου 2018 (ΕΕ L 68 της 12.3.2018, σ. 3).»
                                             
                                          
                              
                  
                        2)
                     
                     
                        Στο σημείο 208 [εκτελεστικός κανονισμός (ΕΕ) 2017/1145 της Επιτροπής] προστίθενται τα εξής:
                        «, όπως τροποποιήθηκε με:
                        
                                    —
                                 
                                 
                                    
                                       32018 R 0353: Εκτελεστικός κανονισμός (ΕΕ) 2018/353 της Επιτροπής της 9ης Μαρτίου 2018 (ΕΕ L 68 της 12.3.2018, σ. 3).»
                                 
                              
                  
                        3)
                     
                     
                        Το κείμενο του σημείου 1ξη [κανονισμός (ΕΚ) αριθ. 1459/2005 της Επιτροπής] διαγράφεται.
                     
                  
         
            Άρθρο 2
            Τα κείμενα του εκτελεστικού κανονισμού (ΕΕ) 2018/353 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 7 Ιουλίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 6 Ιουλίου 2018.
            
               
                  Για τη Μεικτή Επιτροπή του ΕΟΧ
               
               
                  Η Πρόεδρος
               
               Oda Helen SLETNES
            
         
         
            (1)  ΕΕ L 68 της 12.3.2018, σ. 3.
         
            (2)  ΕΕ L 271 της 30.9.2006, σ. 16.
         
            (3)  ΕΕ L 233 της 9.9.2005, σ. 8.
         
            (*1)  Δεν έχουν αναφερθεί συνταγματικές απαιτήσεις.